Mizează că îți vei da seama că este o fraudă. O nouă înșelătorie prin telefon: Ești anunțat că ți s-a aprobat creditul „solicitat”
Infractorii au găsit o nouă tehnică de fraudă prin apeluri telefonice false (spoofed). Se prezintă ca funcționari bancari și utilizează în fals numere de telefon ale băncilor sau unele apropiate și te anunță că ți s-a aprobat creditul solicitat. Atacatorii mizează că vei nega și îți vor spune că cel mai probabil este vorba despre o „fraudă” și că au nevoie de datele tale personale și bancare pentru demersurile necesare raportării presupusei „fraude” și a recupera eventualele sume pierdute.